recursal/SuperWikiNEXT-32B huggingface dataset:
| * দে
* স
সিরিয়া-ফ্রান্স যুদ্ধ |
| --- |
| **সংঘর্ষ**
* সিরিয়ান উপকূলীয় পর্বতমালা
* আলেপ্পো অঞ্চল
* মায়সালুন
* দামেস্ক

---

**আন্তর্জাতিক ঘটনা**
* তেল হাইল
* সামাখ
 |

১৯২০ সালে ফরাসিরা **দামেস্ক জয়** করে। এটি ছিল সিরিয়া-ফ্রান্স যুদ্ধের চূড়ান্ত পর্যায়। ফরাসিরা আরবদের কোনো প্রকার বাধা ছাড়াই দামেস্ক জয় করে নেয়। এর ফলে সিরিয়া আরব রাজতন্ত্র বিলুপ্ত হয় এবং সিরিয়ায় ফরাসি মেন্ডেট শুরু হয়।

ইতিহাস
------

ফরাসি ও হাশেমিদের মধ্যকার যুদ্ধ ১৯২০ সালে সূত্রপাত হয়। শীঘ্রই এই যুদ্ধ নবগঠিত সিরিয়ার রাজতন্ত্রের জন্য হুমকিস্বরূপ হয়ে উঠে। রাজা ফয়সাল ফ্রান্সের সাথে দীর্ঘমেয়াদী রক্তাক্ত যুদ্ধের কথা বিবেচনা করে ১৪ জুলাই আত্মসমর্পণ করেন। কিন্তু তার আদেশ অমান্য করে যুদ্ধ মন্ত্রী জেনারেল ইউসুফ আল-আজমা তার সৈন্যবাহিনী নিয়ে মায়সালুনের দিকে অগ্রসর হন। মায়সালুনের যুদ্ধে সিরিয়া পরাজিত হয়। ফরাসি সৈন্যরা দামেস্কের দিকে যাত্রা করে এবং ২৪ জুলাই তারা দামেস্ক জয় করে। তার একদিন পর আলাউদ্দিন আল-তারুবির নেতৃত্বে ফরাসিপন্থি সরকার প্রতিষ্ঠিত হয়।

আরও দেখুন
---------

* সিরিয়ায় ফরাসি অভিযান
* সিরিয়ান বিদ্রোহ
* সুলতান আল-আত্রাশ
* মধ্যপ্রাচ্যে আধুনিক সংঘাতসমূহের তালিকা

তথ্যসূত্র
---------

1. ↑  Eliezer Tauber. The Formation of Modern Syria and Iraq. Frank Cass and Co. Ltd. Portland, Oregon. 1995.
**দায়ারা** হলো সেনেগালের ঐতিহ্যবাহী কুরআনী স্কুলগুলির নামকরণের জন্য দেয়া উপাধি যেসব স্কুল বহু শতাব্দী ধরে পশ্চিম আফ্রিকার দেশগুলিতে সকল স্তরের মানুষের জন্য ইসলামী শিক্ষা নিশ্চিত করার জন্য সুপরিচিত।

দায়ারা গুলি প্রায়শই শিক্ষার্থীদের শারীরিক শাস্তি দিয়ে থাকে, যা পশ্চিম আফ্রিকার অনেক মুসলমানের কাছে শিক্ষাব্যবস্থার একটি গুরুত্বপূর্ণ অঙ্গ হিসাবে বিবেচিত হয়। দায়ারা সম্পর্কে জালাত  এবং জাতিসংঘের মতো সংস্থাগুলি ঘন ঘন নির্যাতন এবং "সমসাময়িক দাসত্ব" সম্পর্কিত সংবাদ প্রকাশ করেছে। এই রিপোর্টগুলিতে তালিব নামক শিশু ভিক্ষুকদের আর্থিক শোষণ এবং দুর্ব্যবহারের অভিযোগ অন্তর্ভুক্ত রয়েছে।  সেনেগালের অনেক তালিব ইচ্ছাকৃতভাবে নিজের ক্ষতি করে যাতে তাদের চিকিৎসার ও যত্নের প্রয়োজন হয় এবং দায়ারাগুলি থেকে তাঁদের সরিয়ে দেওয়া হয়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৮ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০২১।
2. ↑  "xalaat"। *xalaat*। ২০১৬-০২-২৫ তারিখে মূল থেকে আর্কাইভ করা। সংগ্রহের তারিখ ২০১৬-০২-১৯।
3. ↑  "Thousands of children are abused in Senegal's religious schools"। *The Economist*। ১১ জুন ২০১৯।
দামাস্কাসের **আরব একাডেমি** ( আরবি: مجمع اللغة العربية بدمشق‎‎ : مجمع اللغة العربية بدمش
ق) ) হল আরবি ভাষা নিয়ন্ত্রণকারী প্রাচীনতম একাডেমি, যেটি ১৯১৮ সালে সিরিয়ার বাদশাহ প্রথম ফয়সালের শাসনামলে প্রতিষ্ঠিত হয়েছিল।এটি আল-আদিলিয়াহ মাদ্রাসায় ভিত্তিক এবং এটি ইউরোপের ভাষা একাডেমিগুলির আদলে তৈরি এবং আকাদেমি ফ্রঁসেজ উদাহরণের সুস্পষ্ট রেফারেন্সের সাথে প্রতিষ্ঠিত।

আরব বিশ্বের প্রধান অংশে উসমানীয় আধিপত্য এবং উসমানীয় তুর্কি ভাষার ব্যবহারের দীর্ঘ সময় পর আরবীকরণ এই একাডেমির প্রধান লক্ষ্য ছিল। প্রতিষ্ঠার পর থেকে, এটি আরবি ভাষার অধ্যাপকদের উল্লেখযোগ্য কমিটি দ্বারা পরিচালিত হয়েছে, পণ্ডিত এবং বিশেষজ্ঞরা আরবকরণের জন্য ব্যাপকভাবে গৃহীত কার্যধারা এবং রেকর্ডগুলিকে অভিযোজিত করে রাষ্ট্রের প্রতিষ্ঠান এবং বহু আরব দেশের দৈনন্দিন জীবনে আরবির ব্যবহার পুনরায় ছড়িয়ে দিতে পারে।

এই একাডেমির পরিচালকরা ছিলেন নিম্নরূপ: 

* মুহাম্মদ কুর্দ আলী (১৯১৯-১৯৫৩)
* খলিল মারদাম বে (১৯৫৩-১৯৫৯)
* যুবরাজ মোস্তফা শাহবী (১৯৫৯-১৯৬৮)
* ডাঃ হুসনি সাবহ (১৯৬৮-১৯৮৬)
* ডাঃ শাকের আল-ফাহহাম (১৯৮৬-২০০৮)
* ডাঃ মারওয়ান মহাসনে (২০০৮-বর্তমান)

২০১১ সাল পর্যন্ত, এর লাইব্রেরিতে প্রায় ১৫,০০০টি খন্ড এবং ৫০০টি পাণ্ডুলিপি রয়েছে।
দামোদর ভ্যালি কর্পোরেশন হেড অফিস কলকাতা
উৎসস্থলের নিকট দামোদর নদ
বর্ধমান শহরের নিকট দামোদর নদীর উপর কৃষক সেতু
**দামোদর ভ্যালি কর্পোরেশন** (সংক্ষেপে **ডিভিসি**) স্বাধীন ভারতের প্রথম বহুমুখী নদী উপত্যকা প্রকল্প। ১৯৪৮ সালের ৭ জুলাই ভারতীয় গণপরিষদের একটি আইন বলে (Act No. XIV of 1948) এই কর্পোরেশন স্থাপিত হয়। মার্কিন যুক্তরাষ্ট্রের টেনেসি ভ্যালি অথরিটির আদলে দামোদর ভ্যালি কর্পোরেশন গড়ে ওঠে। ভারতের তৎকালীন প্রধানমন্ত্রী জওহরলাল নেহেরু, পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় ও বিহারের তৎকালীন মুখ্যমন্ত্রী শ্রীকৃষ্ণ সিনহার ব্যক্তিগত উদ্যোগে এই প্রকল্প গড়ে উঠেছিল।

প্রথম দিকে ডিভিসির মূল উদ্দেশ্য ছিল বন্যা নিয়ন্ত্রণ, সেচ, বিদ্যুৎ উৎপাদন ও সরবরাহ, পরিবেশ সংরক্ষণ, বনসৃজন এবং ডিভিসি প্রকল্পের আওতাধীন অঞ্চলে বসবাসকারী মানুষদের আর্থ-সামাজিক উন্নতি। বিগত কয়েক দশকে বিদ্যুৎ উৎপাদন ডিভিসিতে অত্যধিক গুরুত্ব পেলেও বন্যা নিয়ন্ত্রণ ও সেচব্যবস্থায় এই সংস্থার গুরুত্বপূর্ণ অবদানের কথাও অনস্বীকার্য।

১৯৫৩ সালে প্রকল্পের অধীনে তিলাইয়াতে দামোদর নদের উপনদী বরাকর নদের উপর একটি বাঁধ নির্মাণ করা হয়। ১৯৫৫ সালে কোনারে দামোদরের অপর উপনদী কোনার নদ-এর উপর দ্বিতীয় বাঁধটি নির্মিত হয়। ১৯৫৭ সালে মাইথনে বরাকর নদের উপর এবং ১৯৫৯ সালে পাঞ্চেতে দামোদর নদের উপর আরও দুটি বাঁধ নির্মিত হয়। শেষোক্ত দুটি বাঁধই দুই নদীর মিলনস্থল থেকে মোটামুটি আট কিলোমিটার উজানে নির্মিত হয়েছিল। এই চারটি বাঁধই ডিভিসির নিয়ন্ত্রণাধীন প্রধান বাঁধ। ১৯৫৫ সালে দুর্গাপুরে দামোদর নদের উপর নির্মিত হয় দুর্গাপুর বাঁধ। এই বাঁধ থেকে নদীর দুই ধারে অবস্থিত অন্যান্য খাল ও নদীগুলিতে জল সরবরাহ করা হয়ে থাকে। ১৯৭৮ সালে বিহার সরকার (তখনও ঝাড়খণ্ড রাজ্য গঠিত হয়নি) ডিভিসির নিয়ন্ত্রণের বাইরে তেনুঘাটে একটি বাঁধ নির্মাণ করেছিলেন।

তিলাইয়া, মাইথন ও পাঞ্চেতে জলবিদ্যুৎ উৎপাদন কেন্দ্র রয়েছে। মাইথন ভারতের প্রথম ভূগর্ভস্থ জলবিদ্যুৎ উৎপাদন কেন্দ্র। এছাড়া বোকারো, চন্দ্রপুরা, দুর্গাপুর ও মেজিয়ায় ডিভিসির তাপবিদ্যুৎ উৎপাদন কেন্দ্র রয়েছে।

উচ্চ দামোদর উপত্যকায় অবস্থিত ঝাড়খণ্ডের হাজারিবাগ, কোডারমা, গিরিডি, ছাতরা, ধানবাদ ও বোকারো জেলার সম্পূর্ণাংশ ও পালামৌ, রাঁচি, লোহারদাগা ও দুমকা জেলার কিয়দংশ এবং নিম্ন দামোদর উপত্যকায় অবস্থিত পশ্চিমবঙ্গের বর্ধমান ও হুগলি জেলার সম্পূর্ণাংশ ও পুরুলিয়া, বাঁকুড়া ও হাওড়া জেলার কিয়দংশ ডিভিসি প্রকল্পের আওতাধীন; এই সমগ্র অঞ্চলের আয়তন ২৪,২৩৫ বর্গকিলোমিটার।

দামোদর ভ্যালি কর্পোরেশনের প্রধান কার্যালয় কলকাতায় অবস্থিত।

তথ্যসূত্র উপসংহার
-----------------

* Homepage of DVC
* DVC, Power Utilities in West Bengal

পাদটীকা
-------

1. ↑  "DVC Act"। ১৪ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
2. ↑  "DVC Overview"। ৭ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
3. ↑  "DVC Dams"। ৬ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
4. ↑  "DVC Case Study" (পিডিএফ)। ৭ অক্টোবর ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
5. ↑  "DVC Landmarks"। ৭ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
6. ↑  "DVC Infrastructure"। ১৭ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।
**দামোদর দেব** (১৪৮৮-১৫৯৮) ষোড়শ শতকের এক শরণ নামধর্মের একজন বিখ্যাত ধর্ম প্রচারক। ১৪৮৮ খ্রীষ্টাব্দে নগাঁও জেলার নালচাতে তার জন্ম হয়েছিল। দামোদর দেব শ্রীমন্ত শংকরদেব-এর সামসাময়িক ছিলেন এবং ভট্টদেব-এর মত সাহিত্যিককে প্রেরণা যুগিয়েছিলেন।

প্রারম্ভিক জীবন
---------------

দামোদর দেবের পিতা-মাতা যথাক্রমে শতানন্দ এবং সুশীলা কামরূপের হাজোর নিবাসী ছিলেন। কালক্রমে তাদের পরিবার বর্তমান নগাঁওর নালচা, বরদোয়াতে থিতু হয় এবং তথায় দামোদর দেবের জন্ম হয়। বরদোয়াতে তার দেউতাকে শ্রীমন্ত শংকরদেবর সাথে বন্ধুত্ব স্থাপন করে। নবদ্বীপের কল্পচন্দ্রর কাছে দামোদর দেব তার দুই ভায়ের সাথে শিক্ষা গ্রহণ করেছিলেন। তারা ব্যাকরণ, শব্দর অবরূপ এবং ব্যবহার, চার বেদ, ১৪ শাস্ত্র, গীতা, ভাগবত পুরাণ এবং অন্যান্য ধর্ম গ্রন্থসমূহ অধ্যয়ন করেছিলেন। পরে তার পরিবার হাজোর মণিকোটে যায়। কিছুসময় পরে তিনি পিতার সাথে বরপেটা যান এবং চন্দ্রভাটিপুরে থাকতে শুরু করেন।

শংকরদেবের সাথে মিলন
-------------------

দামোদরকে সঙ্গে পাবার পর, শংকরদেব তাকে তার সত্রে ভাগবত আবৃত্তি করতে দেয়ায় দামোদর এইবলে উত্তর দিয়েছিলেন, "আপনার মাটি যে মাটিতে ভক্তির বৃক্ষ বাড়তে পারে।" এবং এভাবেই তাদের মধ্যে বন্ধুত্ব স্থাপন হল। শংকরদেব তাকে ব্রাহ্মণদেরকে শরণ দিতে অনুরোধ জানিয়েছিলেন। শংকরদেব দামোদরকে মহাপুরুষীয়া নীতি মেনে চলতে পুরুষার্থ করেছিলেন।

তথ্যসূত্র
---------

1. ↑  (Neog 1980, পৃ. 128)
2. ↑  Chaitanya, Bhattacharyya, Narendra Nath (১৯৮৯)। *Medieval bhakti movements in India:Śrī Caitanya quincentenary commemoration volume*। Munshiram Manoharlal। পৃষ্ঠা 274।
3. ↑  Sarma, Anjali (১৯৯০)। *Among the Luminaries in Assam: A Study of Assamese Biography*। Mittal Publications। পৃষ্ঠা 62।
**সুখোই সু-৩৩** (রুশ: Сухой Су-33; ন্যাটো প্রতিবেদনের নাম: *ফ্ল্যাঙ্কার-ডি*) হল একটি সকল আবহাওয়ায় উপযোগী বিমানবাহী রণতরী-ভিত্তিক যমজ-ইঞ্জিন বিশিষ্ট বায়ু শ্রেষ্ঠত্বের যুদ্ধ বিমান, যা সুখোই দ্বারা নকশাকৃত ও কমসোমোলস্ক নামুরে এয়ারক্রাফট প্রোডাকশন এসোসিয়েশন দ্বারা নির্মিত। যুদ্ধ বিমানটি সু-২৭ থেকে উদ্ভূত এবং প্রাথমিকভাবে **সু-২৭কে** নামে পরিচিত। সু-২৭ এর সাথে তুলনা করে, বিমানবাহী রণতরীতে কার্যক্রম সম্পাদনার জন্য সু-৩৩ এর একটি শক্তিশালী আন্ডার ক্যারেজ ও কাঠামো, ভাঁজ করা ডানা ও স্ট্যাবিলেটর রয়েছে। সু-৩৩ এর ক্যানার্ড রয়েছে এবং এর ডানাগুলি লিফট বা উত্তোলন সক্ষমতা বাড়ানোর জন্য সু-২৭ এর চেয়ে বড় হয়। সু-৩৩ এর আপগ্রেড ইঞ্জিন ও একটি যমজ নোজ হুইল রয়েছে এবং বিমানটি আন্তরীক্ষ জ্বালানি সরবরাহযোগ্য।

বিমানবাহী রণতরী অ্যাডমিরাল কুজনেটসভ উপর ১৯৯৫ সালে কার্যক্রমের জন্য প্রথম ব্যবহৃত হয়,  যুদ্ধ বিমানটি আনুষ্ঠানিকভাবে ১৯৯৮ সালের আগস্ট মাসে পরিষেবাতে প্রবেশ করে, সেই সময় "এসইউ-৩৩" নামটি ব্যবহার করা হয়। সোভিয়েত ইউনিয়ন ভেঙে যাওয়া ও রুশ নৌবাহিনীর পরবর্তী আকার হ্রাসের পরে, মাত্র ২৪ টি বিমান তৈরি হয়। চীন ও ভারতের কাছে বিক্রয়ের চেষ্টা ব্যর্থ হয়। পরিষেবা জীবনের শেষে পৌঁছানোর পরে সু-৩৩ বিমানের অবসর প্রদানের পরিকল্পনার সাথে, রুশ নৌবাহিনী ২০০৯ সালে প্রতিস্থাপন হিসাবে মিগ-২৯কে বিমান ক্রয়ের আদেশ প্রদান করে।

পরিচালনাকারী
------------

 রাশিয়া
* রুশ নৌবাহিনী
	+ রাশিয়ান নেভাল এভিয়েশন
		- ২৭৯তম স্বাধীন শিপবোর্ন অ্যাসল্ট এভিয়েশন রেজিমেন্ট – সেভেরোমরস্ক-৩ (বিমান ঘাঁটি), মেরমানস্ক ওব্লাস্ত

তথ্যসূত্র
---------

### টীকা

1. ↑  আনুষ্ঠানিকভাবে, পৃষ্ঠ থেকে পৃষ্ঠ ও পৃষ্ঠ থেকে আকাশে নিক্ষেপযোগ্য ভারী অস্ত্রের কারণে অ্যাডমিরাল কুজনেটসভকে "ভারী বিমান বহনকারী ক্রুজার" হিসাবে উল্লেখ করা হয়, পাশাপাশি বিমানবাহী রণতরীগুলিকে বসফরাস ও দার্দানেলেস প্রণালীর মধ্য দিয়ে যাত্রা নিষিদ্ধকারী একটি আন্তর্জাতিক চুক্তিকে অতিক্রমকারী একটি উপায়।

### উদ্ধৃতি

1. ↑
2. ↑
3. ↑  Gordon 1999, pp. 70–71.
**সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ** একটি ইউনেস্কো বিশ্ব ঐতিহ্যবাহী স্থান যার মধ্যে সুখোথাই ঐতিহাসিক উদ্যান, কামফায়েন ফেট ঐতিহাসিক উদ্যান ও সি সাতচানালাই ঐতিহাসিক উদ্যান অন্তর্গত। এই ঐতিহাসিক উদ্যানগুলিতে ত্রয়োদশ ও চতুর্দশ শতাব্দীর সুখোথাই সাম্রাজ্যের তিনটি প্রধান শহরের অবশিষ্টাংশ সংরক্ষিত আছে। সুখোথাই সাম্রাজ্যকে থাই সাম্রাজ্যগুলির মধ্যে প্রথম বলে গণ্য করা হয়।

সুখোথাই ঐতিহাসিক উদ্যান
-----------------------

সুখোথাই ঐতিহাসিক উদ্যানে অধুনা উত্তর থাইল্যান্ডে অবস্থিত ত্রয়োদশ ও চতুর্দশ শতাব্দীতে সুখোথাই সাম্রাজ্যের রাজধানী সুখোথাই নগরের অবশিষ্টাংশ সংরক্ষিত আছে। সুখোথাই কথাটির আক্ষরিক অর্থ *সুখের সূর্যোদয়*। এটি অধুনা সুখোথাই প্রদেশের রাজধানী আধুনিক সুখোথাই শহরের কাছেই অবস্থিত। নগরের চারপাশের দেওয়াল পূর্ব-পশ্চিমে ২ কিমি ও উত্তর-দক্ষিণে ১.৬ কিমি একটি আয়তক্ষেত্র তৈরী করেছে। ৭০ বর্গ কিলোমিটার এলাকায় মোট ১৯৩ টি ধ্বংসাবশেষ আছে। প্রতি দেওয়ালের মাঝখানে একটি করে দরজা আছে। ভিতরে রাজপ্রাসাদ ও ২৬ টি মন্দিরের ধ্বংসাবশেষ আছে, যার মধ্যে বৃহত্তম হল ওয়াট মহাথাট।

সি সাতচানালাই ঐতিহাসিক উদ্যান
-----------------------------

সি সাতচানালাই ঐতিহাসিক উদ্যানে দ্বিতীয় সবচেয়ে গুরুত্বপূর্ণ নগর সি সাতচানালাই-এর ধ্বংসাবশেষ আছে। এটি ইওম নদীর তীরে সুখোথাই প্রদেশের অন্তর্গত আধুনিক সি সাতচানালাই শহরের কাছে অবস্থিত। এই ঐতিহাসিক উদ্যানে ২১৫ টি ধ্বংসাবশেষ আছে।

কামফায়েন ফেট ঐতিহাসিক উদ্যান
-----------------------------

কামফায়েন ফেট ঐতিহাসিক উদ্যান কামফায়েন ফেটে অবস্থিত একটি প্রত্নতাত্ত্বিক স্থান।

তালিকা
------

| নাম | ধরন | অবস্থান | ছবি |
| --- | --- | --- | --- |
| সুখোথাই ঐতিহাসিক উদ্যান | ঐতিহাসিক নগর | মুয়েয়াং সুখোথাই জেলা, সুখোথাই প্রদেশ |  |
| সি সাতচানালাই ঐতিহাসিক উদ্যান | ঐতিহাসিক নগর | সি সাতচানালাই জেলা, সুখোথাই প্রদেশ |  |
| কামফায়েন ফেট ঐতিহাসিক উদ্যান | ঐতিহাসিক নগর | মুয়েয়াং কামফায়েন ফেট জেলা, কামফায়েন ফেট প্রদেশ |  |

তথ্যসূত্র
---------

1. ↑  UNESCO World Heritage Centre। "Historic Town of Sukhothai and Associated Historic Towns - UNESCO World Heritage Centre"। Whc.unesco.org। সংগ্রহের তারিখ ২০১৬-০২-২৮।

বহিঃসংযোগ
---------


উইকিমিডিয়া কমন্সে **সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ** সংক্রান্ত মিডিয়া রয়েছে।

| * দে
* স
থাইল্যান্ডের বিশ্ব ঐতিহ্যবাহী স্থান |
| --- |
| বিশ্ব ঐতিহ্যবাহী স্থান | 

|  |  |
| --- | --- |
| ঐতিহ্যবাহী | 
* বন চিয়াং প্রত্নতাত্ত্বিক সাইট
* ঐতিহাসিক অইতথ্যের শহর
* সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ
	+ সুখোথাই
	+ কামফ্যাং পেইন্ট
	+ সি স্যাচানালাই

 |
| প্রাকৃতিক | 
* ডং ফায়ায়েন-খাও ইয়াই ফরেস্ট কমপ্লেক্স
	+ খাও ইয়াই
	+ Thap Lan
	+ Pang Sida
	+ Ta Phraya
	+ Dong Yai
* Thungyai–Huai Kha Khaeng Wildlife Sanctuaries
	+ Thung Yai Naresuan
	+ Huai Kha Khaeng

 |

 | থাইল্যান্ডের পতাকাথাইল্যান্ডের পতাকা |
| অস্থায়ী তালিকা | 
* আঙ্কোর রোডস
	+ Phimai
	+ Phanom Rung
	+ Muang Tum
	+ Ta Muan Group
* Cultural Landscape of Chiang Mai
* Kaeng Krachan Forest Complex
	+ Kaeng Krachan
	+ Kui Buri
	+ Thai Prachan
* Phra Baromathat
* Phu Phra Bat Historical Park

 |
**সৌরভ চক্রবর্তী** একজন ভারতীয় অভিনেতা ও মডেল। তিনি মূলত বাংলা সিনেমায় অভিনয় করেন । এছাড়া তিনি তেলেগু, তামিল ,হিন্দি সিনেমাও হিন্দি ধারাবাহিকে ও অভিনয় করেছেন। তিনি গেম (২০১৪-এর চলচ্চিত্র),প্যান্থার - হিন্দুস্থান মেরি জান,লেফট রাইট লেফট (২০০৬), স্ক্রিপ্টেড (২০১৮),টোটাল দাদাগিরি (চলচ্চিত্র),বাঘ বন্দি খেলা ,শেষ থেকে শুরু ,অমর প্রেম (২০১৬-এর চলচ্চিত্র)‎,ধ্রুবা,গলি রাউডি, সাগপথাম,তাদাপ এর জন্য পরিচিত।

ব্যক্তিগত জীবন
--------------

এক বাঙালি বরেন্দ্র ব্রাহ্মণ পরিবারে তার জন্ম। তিনি শুধুমাত্র তার অভিনয় করা বিভিন্ন ভূমিকার জন্যই নয় বরং সমস্ত প্রেমের সম্পর্কের জন্যও আলোচিত হয়েছেন । তিনি স্বীকার করেছেন যে শৈশবে তার ইংরেজি শিক্ষিকার প্রতি ক্রাশ ছিল। তার প্রথম চুম্বনটি তার প্রতিবেশীর সাথে হয়েছিল যখন তিনি পঞ্চম শ্রেণীতে ছিলেন। তার ইচ্ছে আছে সূর্য অস্ত যাওয়ার সময় তিনি তার বাগদত্তার সাথে একটি সমুদ্র সৈকতে যাবেন। যখন সূর্যের আলো কমলা দেখাবে এবং সে সময় তারা সালসা নাচবেন। তার স্ত্রীকেও বুদ্ধিমান এবং দুঃসাহসিক হতে হবে।

অভিনয় জীবন
-----------

তিনি বেশ কয়েকটি বিখ্যাত হিন্দি টিভি ধারাবাহিক এবং বিভিন্ন ভাষার কিছু চলচ্চিত্রেও উপস্থিত হয়েছেন। লেফট রাইট লেফট নামের একটি অত্যন্ত বিখ্যাত এবং অত্যন্ত লালিত যুব হিন্দি ধারাবাহিকে ক্যাডেট পিটার বুবনিস-এর একটি বলিষ্ঠ ও মনোমুগ্ধকর ভূমিকায় অভিনয়ের মাধ্যমে তিনি অভিনয়ের ক্ষেত্রে আত্মপ্রকাশ করেন। এটি কঠোর প্রশিক্ষণের মধ্য দিয়ে যাওয়া সেনা কর্মীদের জীবনের উপর ভিত্তি করে তৈরি করা হয়েছিল। এটি চ্যানেল সনি সাব এ প্রচারিত হয়েছিল। ছোট বহুর মতো অন্যান্য প্রাইম টাইম ধারাবাহিকেও তাকে দেখা যায়। এটির দ্বিতীয় সিজনে দীর্ঘ সময়ের বিরতি দেখানো হয়। এতে প্রগতির ছেলের চরিত্রে অভিনয় করেন সৌরভ। যে একজন বিজনেস টাইকুন । তার চরিত্রটি খুব শক্তিশালী । যা ধারাবাহিকে নেতিবাচক আলোতে দেখানো হয়েছিল। এই চরিত্রটির নাম ছিল বিরাট । যে সঙ্গীতা কাপুরের স্বামী ছিল এতে। ইমাজিন টিভিতে প্রচারিত বিখ্যাত সিরিয়াল কিতনি মহব্বত হ্যায়-এর দ্বিতীয় সিজনেও সৌরভকে দেখা গিয়েছিল। এতে তিনি ধোঁধু নামে আরুশির প্রেমিক চরিত্রে অভিনয় করেন। পরিন্দে নামে আরেকটি ধারাবাহিকেও দেখা গেছে তাকে। 

গেম (২০১৪-এর চলচ্চিত্র) ছিল তার প্রথম সিনেমা। তামিল সিনেমা সাগপথাম তেও তিনি অভিনয় করেন। যেটি সুরেন্দ্রন দ্বারা পরিচালিত হয়েছিল । এটি ২০১৫ সালের ২ এপ্রিল মুক্তি পেয়েছিল।

তথ্যসূত্র
---------

1. ↑  "Team 'Panther' meets families of the defence forces"। *photogallery.indiatimes.com*। সংগ্রহের তারিখ ২০২১-০৭-০৫।
2. ↑  "Saurav Chakraborty in Sesh Theke Suru - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৭-০৫।
3. ↑  "Amar Prem Official Trailer 2016 | Bengali Movie | Releasing on 9th December 2016"।
4. ↑  "Hindi Tv Actor Saurav Chakrabarti Biography, News, Photos, Videos"। *nettv4u* (ইংরেজি ভাষায়)। সংগ্রহের তারিখ ২০২২-০১-২২।
5. ↑  "গেম সিনেমার ৬ বছর"। *Twitter*। সংগ্রহের তারিখ ২০২১-০৭-০৫।

বহিঃসংযোগ
---------

* টুইটারে সৌরভ চক্রবর্তী
* ইন্টারনেট মুভি ডেটাবেজে সৌরভ চক্রবর্তী (ইংরেজি)
* ফেসবুকে সৌরভ চক্রবর্তী
* ইন্সটাগ্রামে সৌরভ চক্রবর্তী
Photograph of a pair of black velcro sparring gloves, with Kombat Gear brand logos.ভেল্ক্রো স্পারিং গ্লাভসের একজোড়া
মুষ্টিযুদ্ধ ম্যাচ এবং অনুশীলনের সময় যোদ্ধারা তাদের হাতে পরেন মুষ্টিযুদ্ধের গ্লাভ। "মুষ্টি-লোড অস্ত্র" (যেমন প্রাচীন সিস্টাসের মতো) যা মারাত্মক অস্ত্র হিসাবে তৈ্রী করা হয়েছিল। তার বিপরীতে, আধুনিক মুষ্টিযুদ্ধের গ্লাভগুলি অ-প্রাণঘাতী, যা লড়াইয়ের সময় প্রতিপক্ষের মাথা এবং যোদ্ধার হাত উভয়কে রক্ষা করার জন্য ডিজাইন করা হয়েছে। স্পারিং এবং মুষ্টিযুদ্ধ প্রশিক্ষণের অন্যান্য ধরনের জন্য নিজস্ব বিশেষ গ্লাভ রয়েছে।

ইতিহাস
------

বক্সিং গ্লাভসের প্রথম দিকের প্রমাণগুলির মধ্যে একটি: মিনোয়ান যুবকদের বক্সিংয়ের চিত্র, খ্রিস্টপূর্ব ১৫০০ অবধি আক্রোটিরি ফ্রেস্কো সার্কা।ব্রোঞ্জের প্রতিনিধিত্ব করে চামড়ার মোড়ক। প্রাচীন গ্রিস থেকে, খ্রিস্টপূর্ব প্রথম শতাব্দী থেকে।

বৈশিষ্ট্য
---------

গ্লাভসের প্রকারভেদ
------------------

সুরক্ষা
-------

ভারী প্রশিক্ষণের গ্লাভস
-----------------------

বক্সিং গ্লাভসের অবৈধ পরিবর্তন
-----------------------------

অন্যান্য যুদ্ধের খেলায় বক্সিং গ্লাভসের প্রভাব
----------------------------------------------

বক্সিংয়ের বাইরে বক্সিং গ্লোভগুলির ব্যবহার
------------------------------------------

উশিও শিনোহারা হলেন একজন জাপানী নিও-দাদ্যবাদী শিল্পী, যিনি শ্রোতাদের সামনে ক্যানভাস চিত্র আঁকতে বক্সিং গ্লাভস ব্যবহার করে। তাঁর শিল্পের জনপ্রিয়তা কুটি এন্ড দ্যা বক্সার ডকুমেন্টারি প্রকাশের দিকে পরিচালিত করে, যা নিজের এবং তাঁর স্ত্রী নোরিকোকে তুলে ধরে এবং সমালোচকদের কাছ থেকে ইতিবাচক পর্যালোচনা অর্জন করেছে।

আরো দেখুন
---------

* MMA gloves

তথ্যসূত্র
---------

1. ↑  Laura Allen। "Newly on View: Shinohara "Boxing Painting""। Asian Art Museum Blog। ২৪ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৫।
2. ↑  "Cutie and the Boxer"। *Rotten Tomatoes*। সংগ্রহের তারিখ ২৩ নভেম্বর ২০১৫।

উইকিমিডিয়া কমন্সে **মুষ্টিযুদ্ধের গ্লাভ** সংক্রান্ত মিডিয়া রয়েছে।

| * দে
* স
খেলাধূলার সরঞ্জাম |
| --- |
| ফুটবল | 
* বল
* পোশাক
	+ Boot
	+ Cleats
	+ Shin guard

 |
| Baseball | 
* Overview
	+ Bat
	+ Ball
	+ Batting glove
	+ Batting helmet
	+ Cap
	+ Cleats
	+ Doughnut
	+ Glove
	+ Jockstrap
	+ Uniform

 |
| Basketball | 
* Ball

 |
| Boxing | 
* Gloves
* Mouthguard
* Hand wrap

 |
| ক্রিকেট | 
* প্রেক্ষাপট
	+ বল
	+ ব্যাটিং গ্লাভস
	+ ক্যাপ
	+ হেলমেট
	+ জকস্ট্র্যাপ

 |
| Field hockey | 
* Stick

 |
| Gaelic football | Ball |
| Golf | 
* Equipment
* Ball
* Club (stick)
* Tee

 |
| Gridiron football | 
* Ball
* Boots
* Protection
	+ Elbow pads
	+ Helmets
	+ Jockstrap
	+ Knee pads
	+ Shoulder pads

 |
| Hurling | 
* Helmet
* Hurley
* Sliotar

 |
| Ice hockey | 
* Players
	+ Helmet
	+ Elbow pads
	+ Gloves
	+ Jersey
	+ Jockstrap
	+ Mouthguard
	+ Neck guard
	+ Pants
	+ Puck
	+ Shin guard
	+ Shoulder pads
	+ Skates
	+ Socks
	+ Stick
* Goaltenders
	+ Blocker
	+ Mask
	+ Trapper

 |
| Lacrosse | 
* Ball
* Stick

 |
| Rugby | 
* Ball
* Boots
* Mouthguard
* Shirt
* Tee

 |
| Tennis | 
* Ball
* Racket
* Strings

 |
| Water polo | 
* Ball
* Cap

 |
| Other topics | 
* Away colours
* Third jersey
* Throwback uniform

 |
ধর্মবোধি
**ধর্মবোধি** (১০৫২-১১৬৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের অতিযোগ তত্ত্বের অভ্যন্তরবর্গ সম্বন্ধে একজন পণ্ডিত ছিলেন।

পরিবার
------

ধর্মবোধি ১০৫২ খ্রিষ্টাব্দে তিব্বতের ইয়ার্লুং উপত্যকার থাংছুং নামক স্থানে জন্মগ্রহণ করেন। তার মাতা নাম ম্ত্শার-দ্গু-স্ক্যিদ-ব্দে (ওয়াইলি: *mtshar dgu skyid bde*) না 'ত্শার-দ্গু-গ্জা'-স্ক্যিদ (ওয়াইলি: *'tshar dgu gza' skyid*) এই নিয়ে দ্বিমত রয়েছে। তার মাতা থাংছুং বৌদ্ধবিহারের ভিক্ষুণী ছিলেন এবং ব্ক্রা-শিস-গ্যুং-দ্রুং (ওয়াইলি: *bkra shis g.yung drung*) নামক ঐ স্থানের শাসকের জ্যৈষ্ঠ পুত্র কর্তৃক ধর্ষিতা হয়েছিলেন।

শিক্ষা
------

যৌবনে ধর্মবোধি শিক্ষার্থীর শপথ গ্রিহণ করেন এবং তখন তার নাম রাখা হয় ত্শুল-খ্রিম্স-র্গ্যাল-ম্ত্শান (ওয়াইলি: *tshul khrims rgyal mtshan*)। এরপর তিনি দোল-পো-'ত্শার-'ত্শুর (ওয়াইলি: *dol po 'tshar 'tsur*) নামক স্থানে ফা-দাম-পা-সাংস-র্গ্যাস নামক বিখ্যাত ছেদ সাধকের নিকট চৌদ্দ মাস শিক্ষাগ্রহণ করেন। পঁয়ত্রিশ বছর বয়সে তিনি ফুগ-পো-ছে (ওয়াইলি: *phug po che*) নামক স্থানে স্বা-স্গোম-য়ে-শেস-ব্যাং-ছুব (ওয়াইলি: *sba sgom ye shes byang chub*) নামক বৌদ্ধ ভিক্ষুর নিকট অতিযোগ তত্ত্বের অভ্যন্তরবর্গ সম্বন্ধে শিক্ষাগ্রহণ করেন। এছাড়াও তিনি বৌদ্ধ সাধিকা মা-গ্চিগ-লাব-স্গ্রোনের নিকট ছেদ সাধনা এবং বিখ্যাত পণ্ডিত স্গাম-পো-পা-ব্সোদ-নাম্স-রিন-ছেনের নিকট নারো পার ছয় যোগ সম্বন্ধে শিক্ষাগ্রহণ করেন। তিনি এরপর বাকি জীবন অভ্যন্তরবর্গ সম্বন্ধে শিক্ষাদান করেন।

তথ্যসূত্র
---------

1. 1 2  Garry, Ron (আগস্ট ২০০৭)। "Dzeng Dharmabodhi"। *The Treasury of Lives: Biographies of Himalayan Religious Masters*।

আরো পড়ুন
---------

* Dudjom Rinpoche. 2002. The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom.
* Tarthang Tulku. 1975. Bringing the Teachings Alive. Cazadero, CA: Dharma Publishing.
* Roerich, George, trans. 1996. The Blue Annals. 2nd ed. Delhi: Motilal Banarsidas, p 175 ff.
**রূপমঞ্জরী ঘোষ** (ইংরাজী: Dr. Rupamanjari Ghosh) হচ্ছেন উত্তরপ্রদেশস্থিত শিব নদের বিশ্ববিদ্যালয়ের উপাচার্য৷ নতুন দিল্লীস্থ জওহরলাল নেহরু বিশ্ববিদ্যালয়ের "স্কুল অব ফিজিকাল সায়েন্স"য়ে তিনি একজন পদার্থ বিজ্ঞানের অধ্যাপক এবং ডিন ছিলেন৷ তাঁর গবেষণাক্ষেত্রের মূল বিষয়সমূহ হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান৷

শিক্ষা এবং কর্মজীবন
-------------------

রূপমঞ্জুরী ঘোষ হচ্ছেন একজন গবেষক, শিক্ষক, বক্তা এবং একজন শিক্ষা প্রশাসক৷ তিনি কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে পদার্থ বিজ্ঞানে স্নাতক এবং স্নাতকোত্তর ডিগ্রী অর্জন করেছিলেন। তারপর নিউইয়র্কের রচেষ্টার বিশ্ববিদ্যালয় থেকে কোয়ান্টাম অপটিকসে ডক্টরেট ডিগ্রী লাভ করেন।  তিনির গবেষণার বিচরণক্ষেত্র হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান। প্রফেসর লিওনার্ড মেণ্ডেলের সাথে দ্বি-ফোটন ইন্টারফারেন্স বিষয়ে সম্পন্ন করা অগ্রগণ্য কর্মই কোয়ান্টাম অপটিকস এবং কোয়ান্টাম তথ্যের এক নতুন দিকের সূচনা করেছে।  ডক্টরেট ডিগ্রী সম্পূর্ণ করে উঠে তিনি ভারতে চলে আসেন এবং জওহরলাল নেহরু বিশ্ববিদ্যালয়ের *স্কুল অব ফিজিকল সায়েন্সেস*য়ে যোগদান করেন। সেখানে তিনি কয়েকটি গুরুত্বপূর্ণ পদের কার্যনির্বাহ করেন।

২০১২ সালে তিনি শিব নদের বিশ্ববিদ্যালয়ের স্কুল অব ন্যাচরাল সায়েন্সের প্রতিষ্ঠাতা সঞ্চালক হিসাবে যোগদান করেন। বিগত বছরে তিনি প্রতিষ্ঠানটির লক্ষ্য এবং উদ্দেশ্যসমূহ নতুনভাবে গড়ে দিয়েছেন। ২০১৬ সালে তিনি শিক্ষা প্রতিষ্ঠানটির উপাচার্যের পদে অধিষ্ঠিত হন। বিজ্ঞান এবং বিজ্ঞানের গবেষণাক্ষেত্রে উল্লেখযোগ্য অগ্রণী অবদান দেওয়া ছাড়াও তিনি নবম এবং দশম শ্রেণীর জন্য NCERT প্রস্তুত করা বিজ্ঞান বিষয়ের পাঠ্যপুথি প্রণয়নের ক্ষেত্রে মুখ্য উপদেষ্টা হিসাবে কাজ করেছেন।

পুরস্কার
--------

রূপমঞ্জুরী ঘোষকে ২০০৮ সালে *শ্রীশক্তি বিজ্ঞান সম্মান* প্রদান করা হয়েছিল।

তথ্যসূত্র
---------

1. 1 2  "Prof. Rupamanjari Ghosh"। Stree Shakti। ১৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৪।
2. ↑  Ghosh, Rupamanjari। "Professor Rupamanjari Ghosh"। Jawaharlal Nehru University। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৪।
3. ↑  "Graduate Alumni 1980-1989"। University of Rochester। সংগ্রহের তারিখ ১১ অক্টোবর ২০১৪।
4. ↑  "Interference of two photons in parametric down-conversion"। American Physical Society।
5. ↑  "Observation of nonclassical effects in the interference of two photons"। American Physical Society। সংগ্রহের তারিখ ১১ অক্টোবর ২০১৪।
6. ↑
**শশিশেখর বসু** ( ১৮ আগস্ট ১৮৭৪ – ২৬ ফেব্রুয়ারি ১৯৫৫ ) ছিলেন একজন  বাঙালি লেখক ও প্রাবন্ধিক, যিনি মূলত হাস্যরসাত্মক রচনা লিখতেন। ইংরাজি ভাষায় সাহিত্যরচনায় কৃতিত্ব অর্জন করলেও, তিনি কিন্তু বাংলা সাহিত্যে তেমন অবদান রাখতে পারেননি।

জন্ম ও প্রারম্ভিক জীবন
----------------------

শশিশেখরের জন্ম ১৮৭৪ খ্রিস্টাব্দের ১৮ আগস্ট ( ১২৮১ বঙ্গাব্দের ১ ভাদ্র) তৎকালীন বেঙ্গল প্রেসিডেন্সির অধুনা বিহার রাজ্যের  দ্বারভাঙ্গায় পিতার কর্মস্থলে। তবে পৈতৃক নিবাস ছিল অবিভক্ত বাংলার অধুনা পশ্চিমবঙ্গের নদীয়া জেলার উলা বীরনগরে। পিতা পণ্ডিত ও দার্শনিক চন্দ্রশেখর বসু ছিলেন দ্বারভাঙ্গা রাজ-এস্টেটের দেওয়ান এবং মাতা লক্ষ্মীমণি। তাঁদের পাঁচ কন্যা ও চার পুত্র - মোট নয় সন্তানের জ্যেষ্ঠ হলেন শশিশেখর। তাঁর অন্য অনুজেরা হলেন, বাংলা সাহিত্যে পরশুরাম ছদ্মনামে খ্যাত রাজশেখর, গিরীন্দ্রশেখর ও কৃষ্ণশেখর। সকলেরই শৈশব কেটেছে দ্বারভাঙ্গায় এবং স্কুলের পড়াশোনাও। শশিশেখর দ্বারভাঙার রাজ হাই স্কুল থেকে কৃতিত্বের সঙ্গে এন্ট্রান্স পাশ করে কিছুদিন পাটনা কলেজে ও পরে কলকাতার  প্রেসিডেন্সি কলেজে পড়েন। কিন্তু গতানুগতিক শিক্ষার প্রতি তার আগ্রহ না থাকার কারণে পরবর্তীতে ছাত্রজীবনের ইতি ঘটান। তবে অল্প বয়স থেকেই তার ইংরাজী ভাষার প্রতি ভালোবাসার টানে সাহিত্যরচনা শুরু করেন। তার ষোল-সতের বৎসর বয়সে প্রথম রচনা ইংরাজী এলাহাবাদের ‘পায়োনিয়ার’ পত্রিকায় প্রকাশিত হয়।

কর্মজীবন
--------

পডাশোনা ছেড়ে দিয়ে শশিশেখর কলকাতায় ১৪ নম্বর পার্শিবাগান লেনের নিজস্ব বাড়িতে ‘দ্য ক্যালকাটা ইন্টেলিজেন্স লিমিটেড’ নামে এক সংবাদ সরবরাহ প্রতিষ্ঠান গড়ে তোলেন। কিন্তু ভালো না চলার কারণে সেটি বন্ধ করে দেন। কিছুদিন উত্তর প্রদেশের এলাহাবাদ ও লখনউ বিলাসবহুল হোটেল ব্যবসা শুরু করেন। সেটিও ভালো না চলায় সেটিও গুটিয়ে কলকাতায় চলে আসেন এবং ফ্রিল্যান্স জার্নালিস্টের কাজ শুরু করেন। সেই সঙ্গে তার পছন্দের কিছু লেখালেখি। রচনাগুলি হাস্যরসাত্মক হওয়ার কারণে অচিরেই রসিকমহলে সমাদৃত হয়। কলকাতার ইংলিশম্যান, এলাহাবাদের পায়োনিয়ার এবং জওহরলাল নেহরুর ইন্ডিপেনডেন্ট প্রভৃতি ইংরাজি পত্রিকায় নিয়মিত প্রকাশিত হতে থাকে। গুরুপ্রসাদ সেন প্রবর্তিত বিহারের প্রথম ইংরাজী পত্রিকা "বেহার হেরাল্ড"-এ "ESOBSS" (তার সংক্ষিপ্ত নাম ইংরেজীতে S S BOSE উল্টোকরে) নামে তিনি হাস্যরসাত্মক প্রবন্ধ লিখতেন। 

তার নির্বাচিত গদ্য ও পদ্য রচনার সংকলন গ্রন্থ— "হিউমারাস স্কেচেস" এলাহাবাদের পায়োনিয়ার পত্রিকা হতে প্রকাশিত হয়। শশিশেখর তার দীর্ঘ ৮১ বৎসর বয়সের ৬৫ বৎসরই নিরলসভাবে ইংরাজী সাহিত্যরচনায় ব্যাপ্ত ছিলেন। ৭৮ বৎসর বয়সে জীবন সায়াহ্নে এসে বাংলায় লেখা শুরু করেন। বসু বাড়ীতে বহু বিশিষ্ট জনের আনাগোনা এবং মজলিশি আড্ডা লেগেই থাকত। শশিশেখরের আগাগোড়াই ছিল মজলিশি কথনভঙ্গি। স্বাভাবিকভাবেই সেই আড্ডার প্রভাবে তার জীবন ও সাহিত্য রচনায় সরসতার সুস্পষ্ট ছাপ প্রতিফলিত হয়েছে। বাংলায় লেখা তার একমাত্র বাইশটি সরস কাহিনীর সংকলন — "যা দেখেছি যা শুনেছি" বাংলার পাঠকমহলে অত্যন্ত জনপ্রিয় হয়েছিল।

জীবনাবসান
---------

১৯৫৫ খ্রিস্টাব্দের ২৬ ফেব্রুয়ারি ( ১৩৬১ বঙ্গাব্দের ১৪ ফাল্গুন) শশিশেখর বসু কলকাতায় ৮১ বৎসর বয়সে প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭০৬, আইএসবিএন ৯৭৮-৮১-৭৯৫৫-১৩৫-৬
কৃষকের উৎপাদিত শস্য চিত্র
**শস্য** (ইংরেজি: Crop) বলতে চাষাবাদযোগ্য উদ্ভিদ অথবা কৃষিজাত উৎপাদিত পণ্যকে বুঝায়। বীজ, শাকসব্জি কিংবা ফলমূল - এগুলো সবই শস্যরূপে বিবেচিত। কৃষির সাথে সম্পৃক্ত কৃষক শস্য উৎপাদন করে থাকেন। উৎপাদিত শস্য কৃষিজাত পণ্যের অবিচ্ছেদ্য অংশ। একই ধরনের উৎপাদিত বৃহৎ পরিমাণের খাদ্যসম্ভার, কাপড়-চোপড় ইত্যাদি তৈরীতে সহায়ক উদ্ভিদকূলকে শস্য নামে অভিহিত করা হয়। শস্য মূলতঃ অ-প্রাণীজাত প্রজাতি কিংবা বিভিন্ন উদ্ভিদজাত ফসল যা খাদ্য, গবাদিপশুর শুকনো খাদ্য, জ্বালানী কিংবা অন্য কোন অর্থনৈতিক কর্মকাণ্ড পরিচালনার জন্যে উৎপাদন করা হয়।

প্রকারভেদ
---------

বাংলাদেশের একটি ধানক্ষেত। ধান বাংলাদেশের অন্যতম প্রধান অর্থকরী ফসল
বিশ্বের প্রধান প্রধান শস্যের মধ্যে রয়েছে - আখ, কুমড়া, ভুট্টা, গম, চাউল, কাসাভা, সয়াবিন, খড়, আলু, তুলা প্রভৃতি। সাধারণতঃ শস্য পরিভাষাটি উদ্ভিদকূলের ক্ষেত্রেই প্রযোজ্য। এছাড়াও, জীববিজ্ঞানের অন্যান্য রাজ্যের প্রজাতির ক্ষেত্রেও শব্দটি ব্যবহার করা হয়ে থাকে। উদাহরণ হিসেবে *শিটেক* ছত্রাকজাতীয় রাজ্যের মাশরুম শস্য হিসেবে বিবেচিত। কিছু শৈবালজাতীয় প্রজাতির উদ্ভিদও চাষাবাদ করা হয়ে থাকে, যদিও এগুলো প্রকৃতিতে পাওয়া যায়। মানুষের তত্ত্বাবধানে প্রাণীজগতের জন্য উৎপাদিত খাবার গবাদিপশুর খাদ্য হিসেবে পরিচিত। রোগ-জীবাণু বিস্তারকারী প্রজাতির অণুজীব হিসেবে ব্যাক্টেরিয়া কিংবা ভাইরাস পুনরায় উৎপাদনের জন্য গবেষণাগার ব্যবহার করা হয়। এধরনের অণুজীবগুলো খাবার উপযোগী না হলেও খাদ্য তৈরীতে বিরাট ভূমিকা পালন করেন। যেমন : ব্যাক্টেরিয়ার মাধ্যমে দুধকে দইয়ে রূপান্তরের কাজে ব্যবহার করা হয়।

ভারতবর্ষে উৎপাদনের ভিত্তিতে শস্যকে খারিফ বা হৈমন্তিক ফসল এবং রবি শস্য নামে বিভাজিত করা হয়েছে।

তথ্যসূত্র
---------

1. ↑  Food and Agriculture Organization of the United Nations, Statistics Division (২০০৯)। "Maize, rice and wheat : area harvested, production quantity, yield"।
চীনের মহাপ্রাচীর, বাদালিং অংশ
বাদালিংয়ে চীনের মহাপ্রাচীর
মহাপ্রাচীর থেকে বাদালিংয়ের চারপাশ
**বাদালিং** (সরলীকৃত চীনা: 八达岭; প্রথাগত চীনা: 八達嶺; ফিনিন: *Bādálǐng*) চীনের মহাপ্রাচীরের সবচেয়ে ভ্রমণকারী জায়গা, ইয়ানকিং অঞ্চলের বেইজিং শহর থেকে প্রায় ৮০ কিমি উত্তর-পশ্চিমে, যা বেইজিং পৌরসভার মধ্যে অবস্থিত। প্রাচীরের এই অংশটুকু করা হয় ১৫০৪ সালে মিং রাজবংশের সময়, যা সামরিক ঘাটির কৌশলগত অবস্থানে গুরুত্ত্বপূর্ণ ভূমিকা পালন করে। বাদালিং এর সবচেয়ে উচু জায়গা বেইবালোও (北八樓) যা সমুদ্রপৃষ্ট থেকে প্রায় ১০১৫ মিটার (৩৩৩০ ফিট) উচ্চতায় অবস্থিত। 

বাদালিং মহাপ্রাচীর মিং বংশের শাসনামলে (১৫০৫ সালে) নির্মিত হয়েছিল যা একটি আদেশমূলক এবং কৌশলগত অবস্থানের মাধ্যমে দক্ষিণের জুইয়াংগান গিরিপথ (মহাপ্রাচীরের জুইয়াংগান অংশ) ও বেইজিং শহর রক্ষা করার জন্য।

পরবর্তীতে বাদালিং অংশ সংস্কার করা হয়। ১৯৫৭ প্রথম পর্যটকদের জন্য খুলে দেওয়া হয়। প্রতিবছল মিলিয়ন মিলিয়ন পর্যটক সেখানে ভ্রমণ করে এবং খুব অল্পসময়ের মধ্যে সেখানে হোটেল, রেস্টুরেন্ট ও একটি কেব্লকার সহ উল্লেখযোগ্য উন্নয়ন সাধিত হয়। সম্প্রতি বেইজিংয়ের সঙ্গে বাদালিং সংযোগ এর জন্য বাদালিং দ্রুতগমনপথ সম্পন্ন হয়েছে। বেইজিং উত্তর রেলওয়ে স্টেশন থেকে যারা মহাপ্রাচীর দেখতে যেতে চায় তাদের জন্য বেইজিং শহরতলির রেলওয়ে লাইন S2 রয়েছে। বেইজিংয়ের উত্তর রেলওয়ে স্টেশন থেকে বাদালিং স্টেশন পর্যন্ত যাওয়ার জন্য টিকেট কিনা যায়। ৮৭৭ বাসটি ডেসেংমেন বাস স্টেশন এবং বাদালিং (বেইজিং সাবওয়ে এর নীল-লাইন জিশুইতান স্টেশন সংলগ্ন ) মধ্যে ঘন ঘন চলাচল করে।

খ্যাতি
------

চীনের ১০ হাজার মাইল মহাপ্রাচীরের শ্রেষ্ঠ অংশ হচ্ছে বাদালিং মহাপ্রাচীর। ১৯৭২ সালের ২৪ ফেব্রুয়ারি যুক্তরাজ্যের তৎকালীন রাষ্ট্রপতি রিচার্ড নিক্সন এবং তার স্ত্রী তাদের ঐতিহাসিক সফরে চীনের উপ-প্রধানমন্ত্রী লি জিয়ান্নিয়ানের সাথে বাদালিং পরিদর্শন করেন।

বাদালিং মহাপ্রাচীর পরিদর্শনে এসে মার্গারেট থ্যাচার, রোনাল্ড রিগ্যান ও মিখাইল গর্বাচেভ সহ বিশ্বের ৮০ জনেরও বেশি রাষ্ট্রপ্রধান বা সরকারপ্রধান তাদের বাণী লিখেছেন।
ব্রিটেনের রাণী দ্বিতীয় এলিজাবেথ লিখেছেন: আমি বিশ্বের অনেক জায়গায় গিয়েছি। এদের মধ্যে মহাপ্রাচীর সবচেয়ে সুন্দর। সাবেক মার্কিন রাষ্ট্রপতি রিচার্ড নিক্সন লিখেছেন: শুধুমাত্র একটি মহান জাতি একটি মহাপ্রাচীর সৃষ্টি করতে পারে।

২০০৮ সালের গ্রীষ্মকালীন অলিম্পিকের নগর রোড সাইক্লিং কোর্সের সমাপ্তি বাদালিং এবং এর রাস্তাগুলোয় ছিল। এই প্রশিক্ষনে এর প্রাচীরের দরজাগুলো অতিক্রম করে যেতে হয়েছে। ২০১৬ সালের ২৯ জুলাই থেকে বাদালিং মহাপ্রাচীর সৈনিক ও প্রতিবন্ধী সৈনিকদের জন্য বিনামূল্য করে দেওয়া হয়।

তথ্যসূত্র
---------

1. ↑  "Badaling Great Wall" ChinaTour.Net সংগৃহীত ২৬-১১-১৬
2. ↑  "American Experience"। Pbs.org। সংগ্রহের তারিখ ১০ জানুয়ারি ২০১৫।
3. ↑  Lonely Planet। "Bādálǐng"। *Lonely Planet*। সংগ্রহের তারিখ ১০ জানুয়ারি ২০১৫।

বহিঃসংযোগ
---------


উইকিমিডিয়া কমন্সে **বাদালিং** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট

টেমপ্লেট:চীনের মহাপ্রাচীর
**কন্সটান্টিন** (আরবি: قسنطينة‎‎) উত্তর-পূর্ব আলজেরিয়ার একটি শহর এবং কন্সটান্টিন প্রদেশের রাজধানী। এটি চামড়া ও চামড়াজাত দ্রব্য, পশম ও লিনেন কাপড়ের দ্রব্যের একটি উৎপাদন কেন্দ্র। শহরটি আলজিয়ার্স, তিউনিস, আন্নাবা, বিস্‌ক্রা ও স্কিক্‌দা শহরের সাথে এইসব দ্রব্য ও খাদ্যশস্য দিয়ে বাণিজ্য করে থাকে। স্কিক্‌দা কন্সটান্টিনের একটি ভূমধ্যসাগরীয় বন্দর হিসেবে কাজ করে।

রোমান সম্রাট কন্সটান্টিন ৩১৩ অব্দে প্রাচীন নুমিদীয় শহর সির্তার স্থলে এই শহরটি নির্মাণ করেন। শহরটি একটি পাথুরে মালভূমির উপর, সমুদ্র সমতল থেকে ৬৪০ মিটার উচ্চতায় অবস্থিত। এটি চারপাশের প্রায় সমস্ত এলাকা থেকে বিচ্ছিন্ন, কেবল পশ্চিমের গভীর খরস্রোতা রুমেল নদী ছাড়া। দক্ষিণে নদীটির উপর দিয়ে একটি দীর্ঘ সেতু আছে। এছাড়া উত্তর ও উত্তর-পূর্বেও সেতু নির্মাণ করা হয়েছে।

আরবেরা রোমানদের খোদাই করা পাথরগুলি দিয়ে কন্সটান্টিনের চারপাশের প্রাচীর নির্মাণ করে। শহরটি পুরাতন ও নতুন --- এই দুই অংশে বিভক্ত। পুরাতন অংশটি মুরদের তৈরি এবং এর রাস্তাগুলি সরু সরু ও ঘোরালো। এখানকার বাড়িঘরগুলির স্থাপত্য প্রাচ্য ধরনের। অন্যদিকে নতুন শহরটি আধুনিক ও প্রশস্ত। ১৮৩৭ সালে ফ্রান্স কন্সটান্টিনের নিয়ন্ত্রণ নেয়। শহরটির অন্যতম আকর্ষণ একটি কাসবাহ বা রোমান দুর্গ। বর্তমানে এটি একটি হাসপাতাল ও সেনা ছাউনি হিসেবে ব্যবহৃত হয়। আরও আছে ১৮শ শতকে নির্মিত মসজিদ সিদিয়েল-কাত্তানি। এবং ১৯শ শতকে নির্মিত মুরদের একটি প্রাসাদ যেটি ফরাসি ঔপনিবেশিক আমলে ফরাসি গভর্নরের বাসভবন ছিল। এখানে কন্সটান্টিন বিশ্ববিদ্যালয় এবং সির্তা জাদুঘর অবস্থিত।
**বালুগাঁও** (ইংরেজি: Balugaon) ভারতের ওড়িশা রাজ্যের খোর্দ্ধা জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°১০′ উত্তর ৮৫°০৬′ পূর্ব﻿ / ﻿২০.১৭° উত্তর ৮৫.১° পূর্ব﻿ / 20.17; 85.1। সমুদ্র সমতল হতে এর গড় উচ্চতা হল ৭৬ মিটার (২৪৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বালুগাঁও শহরের জনসংখ্যা হল ১৫,৮২৪ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বালুগাঁও এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Balugaon"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
পাবনা জেলার বেড়া উপজেলার আমিনপুর থানার একটি ইউনিয়ন

মানচিত্রমানচিত্র

ইতিহাস
------

রূপপুর ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর রূপপুর ইউনিয়ন আমিনপুর থানার অধীনে চলে যায়।

অবস্থান
-------

রূপপুর ইউনিয়নের ইহার উত্তর দিকে পুরান ভারেংগা এবং জাতসাখিনী ইউনিয়ন, পশ্চিম দিকে মাশুমদিয়া ইউনিয়ন ও রানীনগর ইউনিয়ন, দক্ষিণে ঢালারচর ইউনিয়ন,পুর্বে মানিকগঞ্জ জেলার শিবালয় উপজেলা

ইউনিয়ন পরিষদ
-------------

যোগাযোগ ব্যবস্থা
----------------

রূপপুর ইউনিয়নের সাথে যোগাযোগের মাধ্যম সমূহ :

1. ঢাকা থেকে কাশিনাথপুর পর্যন্ত আধা ঘণ্টা পর পর বাস আছে। ঢাকা থেকে আনুমানিক দূরত্ব ১৫০ কিলোমিটার।
2. পাবনা থেকে বাস,সিএনজি ও অন্যান্য পরিবহনের মাধ্যমে যাতায়াত করা যায়। পাবনা থেকে আনুমানিক দূরত্ব ৬০ কিলোমিটার।
3. বেড়া থেকে বাস, সিএনজি, মটর সাইকেল ইত্যাদি যোগে যাতায়াত করা যায়। বেড়া থেকে আনুমানিক দূরত্ব ৩০ কিলোমিটার।
4. আমিনপুর থানা থেকে বাস, সিএনজি, মটর সাইকেল ইত্যাদি যোগে যাতায়াত করা যায়। আমিনপুর থেকে আনুমানিক দূরত্ব ০৭ কিলোমিটার।

রূপপুর ইউনিয়নের সাথে যোগাযোগের মাধ্যমরূপপুর ইউনিয়নের চেয়ারম্যনের নম্বর =০১৭১৫-২৩৪৩৭৩
রূপপুর ইউনিয়নের সচিবের নম্বর = ০১৭১৮-৮২২২৬১

★==শিক্ষা প্রতিষ্ঠান==★
★কলেজ= নাই

★উচ্চ বিদ্যালয় ২ টি।

১)ধোবাখোলা করোনেশন উচ্চ বিদ্যালয়,সন্ন্যাসী বাঁধা। 

২) খানপুরা উচ্চ বিদ্যালয়।

প্রাথমিক বিদ্যালয় সরকারি ৪ টি।
বে সরকারি প্রাথমিক বিদ্যালয় ৫ টি
মাদ্রাসা ১ টি।

দর্শনীয় স্থান
--------------

নটাকোলা ঘাট

যমুনার তীর 

সন্ন্যাসী বাঁধা ব্রীজ প্রাঙ্গণ।

এনজিও
-----

রুপপুর ইউনিয়নটি প্রত্যন্ত এবং বন্যকবলিত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।

ধর্ম ও ধর্মীয় উৎসব
-------------------

রুপপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার 
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।

খাদ্য
-----

এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।

তথ্যসূত্র
---------

1. ↑
2. 1 2 3  "সংরক্ষণাগারভুক্ত অনুলিপি"। ৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৮।
একই নামের অন্যান্য জাহাজের জন্য বানৌজা খান জাহান আলী দেখুন।

**বাংলাদেশ নৌবাহিনী জাহাজ** (সংক্ষেপেঃ বানৌজা) **খান জাহান আলী** বাংলাদেশ নৌবাহিনীর নিষ্ক্রিয় তেলবাহী জাহাজ। জাহাজটি ১৯৮৩ সালে বহরে যুক্ত হয়, ১৯৮৭ সালে এটি কমিশন লাভ করে। বিভিন্ন যুদ্ধজাহাজে তেল ও পানি সরবরাহের পাশাপাশি এটি বিভিন্ন নৌ মহড়া ও অপারেশনে অংশ নেয়। দীর্ঘ ২৮ বছর সচল থাকার পর ২০১৫ সালে এটি নিষ্ক্রিয় করা হয়। এটি ছিল বাংলাদেশের প্রথম ও সর্ববৃহৎ তেলবাহী জাহাজ। নৌবাহিনী একই নামে নবনির্মিত তেলবাহী জাহাজ ২০১৫ সালে কমিশন প্রদান ও ব্যবহার শুরু করে।

ইতিহাস
------

*বানৈজা খান জাহান আলী* ১৯৬৩ সালে জাপানের ওনোমিচিতে অবস্থিত সিদোতা পোতাঙ্গনে নাইকাই শিপবিল্ডিং কোম্পানি কর্তৃক *শোহো মারু* নামে নির্মিত হয়েছিল। জাহাজটি প্রথমে বাংলাদেশ অভ্যন্তরীণ নৌ-পরিবহন কর্তৃপক্ষ (বিআইডাব্লিউটিএ)-এর জন্য কেনা হয়েছিল। বিআইডাবিউটিএ ১৯৮৩ সাল পর্যন্ত 'টি-১০৫৬' নামে এটি ব্যবহার করে এবং একইবছর বাংলাদেশ নৌবাহিনীকে হস্তান্তর করে। ১৯৮৭ সালের ১৪ জুলাই *বানৈজা খান জাহান আলী* নামে কমিশন লাভ করে। জাহাজটি বিশুদ্ধ পানির পাশাপাশি পদ্মা, মেঘনা ও যমুনা ওয়েল কোম্পানি থেকে তেল সংগ্রহ করে নৌবাহিনীর জাহাজসমূহে সরবরাহ করতো। সমুদ্রে চোরাচালান, মৎস্য চুরি রোধ সংক্রান্ত অপারেশন প্রতিরোধ, ট্রেজার সিল্ড, টেকএক্স, এবং এক্সারসাইজ সি-থান্ডারের মত সামুদ্রিক মহড়া ছিল এটির উল্লেখযোগ্য কার্যক্রম। দীর্ঘ ২৮ বছর ব্যবহারের পর ২০১৫ সালের ২৪ আগস্ট জাহজটিকে অবসর দেয়া হয়।

বৈশিষ্ট্য ও সক্ষমতা
-------------------

*বানৈজা খান জাহান আলী-*এর খালি অবস্থায় ওজন ১৩৪৩ টন এবং তরলপূর্ণ অবস্থায় ২৩৪১ টন। দৈর্ঘ্য ৭৬ মিটার ও প্রস্থ ১১ মিটার। এটি ২৬ লাখ ৫৬ হাজার ৮৮২ লিটার তেল এবং ১ হাজার ৬০০ টন পানি ধারণ ও বহনে সক্ষম ছিল।

তথ্যসূত্র
---------

1. 1 2 3 4 5  "নৌবাহিনীর তেলবাহী জাহাজ 'খান জাহান আলী'র ডি-কমিশনিং"। *বাংলানিউজটোয়েন্টিফোর.কম*। ২০১৫-০৮-২৪। ২০২২-০২-১৭ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।
2. 1 2 3 4  "বিদায় নিল বিএনএস খান জাহান আলী"। *বিডিনিউজ টোয়েন্টিফোর ডটকম*। ২০১৯-০৮-২৪। ২০১৫-১০-২৫ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।
3. ↑  "প্রধানমন্ত্রী শেখ হাসিনা মংলায় অয়েল ফ্লিট ট্যাঙ্কার কমিশনিং এবং ল্যান্ডিং ক্রাফট ইউটিলিটি (এলসিইউ) সংযুক্তকরণ উপলক্ষে এক অনুষ্ঠানে ভাষণ দেন…"। *প্রধানমন্ত্রীর কার্যালয় (বাংলাদেশ)*। ২০১৫-০৯-০৬। ৬ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।
4. 1 2 3  "KHAN JAHAN ALI - 5413549 - OIL PRODUCTS TANKER"। *মেরিটাইম কানেক্টর* (ইংরেজি ভাষায়)। ২০১৯-০৯-০৫। ২০১৯-০৯-০৫ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।
5. 1 2  "KHAN JAHAN ALI, Oil Products Tanker - Details and current position - IMO 5413549"। *ভেসেল ফাইন্ডার* (ইংরেজি ভাষায়)। ২০২১-০৪-১৩ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।

প্রবেশদ্বার: বাংলাদেশ বাংলাদেশ সামরিক বাহিনী
**সারাহ ক্যাসেল** (ইংরেজি: Sarah Castle; জন্ম: ১৯৮৪) একজন মার্কিন হুইলচেয়ার বাস্কেটবল খেলোয়াড় এবং সাঁতারু।

জীবনী
-----

১৯৮৪ সালে, ক্যাসল কলোরাডোর, ডেনভার জন্মগ্রহণ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০২ সালে, তিনি সাঁতার ওয়ার্ল্ড চ্যাম্পিয়নশিপে রৌপ্য পদক, ২০০৫ সালে আমেরিকাস কাপে স্বর্ণ পদক, জাপানের ওসাকাতে আয়োজিত ওসাকা কাপে স্বর্ণপদক, ২০০৭ এবং ২০১১ সালে পরাপান আমেরিকান গেমসে যথাক্রমে দু'বার স্বর্ণপদক জয়। এর পাশাপাশি তিনি ২০১০ সালে আইডাব্লুবিএফ ওয়ার্ল্ড চ্যাম্পিয়নশিপে স্বর্ণ পদক এবং ২০০৮ গ্রীষ্মের প্যারালিম্পিকে আরও একটি স্বর্ণ পদক। স্বর্ণ পদকের জয়ের পাশাপাশি তিনি ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে একটি রৌপ্য পদক এবং ২০০০ গ্রীষ্মকালীন প্যারা অলিম্পিকে ১০০ মিটার (৩৩০ ফুট) ব্রেস্টস্ট্রোকের জন্য আরও একটি রৌপ্য জয় করেছিলেন। ক্যাসেল ২০০২-২০০৮ সাল পর্যন্ত চার বারের এনসিএএ জাতীয় চ্যাম্পিয়নও ছিলেন (কেবল মাত্র ২০০৫ এবং ২০০৭ সালে বাদে)।

আরও পড়ুন
---------

বহিঃসংযোগ
---------

* প্রাতিষ্ঠানিক ওয়েবসাইট
* Americas Paralympic Committee (APC)
* Results (archived)

তথ্যসূত্র
---------

1. ↑  "Sarah Castle"। *Team USA*। United States Olympic Committee। সংগ্রহের তারিখ জুলাই ১৬, ২০১৩।
বাংলাদেশী বংশোদ্ভূত নিউজিল্যান্ডীয় নাগরিক বলতে, যাঁরা বাংলাদেশ থেকে নিউজিল্যান্ডে যেয়ে সে দেশের নাগরিকত্ব নিয়েছেন অথবা তাদের পরবর্তী প্রজন্মকে বোঝায়। ২০১৩ সালের পরিসংখ্যান অনুযায়ী নিউজিল্যান্ডে ১,৬২৩ জন বাংলাদেশী বংশোদ্ভূত নাগরিক বাস করেন। দেশটির বাংলাদেশী বংশোদ্ভূত নাগরিকেরা প্রধানত অকল্যান্ডে বাস করেন।

ইতিহাস
------

১৯৪৭ সালে ভারতভাগের পর পূর্ববঙ্গ পাকিস্তানের অংশ হয়। পাকিস্তানি ঔপনিবেশিক শক্তির অব্যাহত শোষণ ও নিপীড়নের দরুন পূর্ববঙ্গ বাংলাদেশ নামে পাকিস্তান থেকে আলাদা হয়ে ১৯৭১ সালে মহান মুক্তিযুদ্ধের মাধ্যমে স্বাধীনতা লাভ করে।

গত শতাব্দীর সত্তরের দশক থেকে দেশটিতে বাংলাদেশীদের অভিবাসন শুরু হয়। দিন দিন দেশটিতে বাংলাদেশী বংশোদ্ভূত নাগরিকদের আগমন বৃদ্ধি পাচ্ছে। দেশটিতে বহু বাংলাদেশী বংশোদ্ভূত দক্ষ পেশাজীবী বাস করেন। অধিকাংশ বাংলাদেশী অকল্যান্ড শহরে বাস করলেও অন্যান্য শহরেও বাংলাদেশী বংশোদ্ভূত নিউজিল্যান্ডীয় নাগরিকদের দেখতে পাওয়া যায়।

জনসংখ্যা
--------

২০১৩ সালের পরিসংখ্যান অনুযায়ী দেশটিতে ১,৬২৩ জন বাংলাদেশী বংশোদ্ভূত নিউজিল্যান্ডীয় নাগরিক বাস করেন।

তথ্যসূত্র
---------

1. 1 2  2013 Census ethnic group profiles: Bangladeshi
২১.১ টি চুম্বক সহ একটি 900 মেগাহার্টজ এনএমআর যন্ত্র   এইচডব্লিউবি-এনএমআর, বার্মিংহাম, যুক্তরাজ্য।
**পারমাণবিক চৌম্বকীয় অনুরণন বর্ণালীকপি**, যা সাধারণত **এনএমআর স্পট্রোস্কোপি** বা **চৌম্বকীয় অনুরণন বর্ণালী** ( **এমআরএস** ) নামে পরিচিত যা হল একটি পারমাণবিক নিউক্লিয়ার চারপাশে স্থানীয় চৌম্বকীয় ক্ষেত্রগুলি পর্যবেক্ষণ করার জন্য একটি বর্ণালী প্রযুক্তি। নমুনাটি একটি চৌম্বকীয় ক্ষেত্রের মধ্যে স্থাপন করা হয় এবং এনএমআর সংকেতটি নিউক্লিয়ার নমুনার উত্তেজনার দ্বারা উৎপন্ন হয় যা রেডিও তরঙ্গগুলি পারমাণবিক চৌম্বকীয় অনুরণনের মধ্যে, যা সংবেদনশীল রেডিও রিসিভারগুলির সাথে শনাক্ত হয়। একটি অণুতে পরমাণুর চারপাশে অন্ত্রের চৌম্বকীয় ক্ষেত্র অনুরণন ফ্রিকোয়েন্সি পরিবর্তন করে, ফলে অণুর ইলেকট্রনিক কাঠামো এবং তার নিজস্ব কার্যকরী গোষ্ঠীর বিশদগুলি অ্যাক্সেস দেয়। আধুনিক জৈব রসায়ন অনুশীলনের ক্ষেত্রে, ক্ষেত্রগুলি অনন্য যৌগিকের জন্য অনন্য বা অত্যন্ত চরিত্রগত, NMR স্পেকট্রোস্কোপি একমাত্র মণি- যৌগিক জৈব যৌগ শনাক্ত করার জন্য একটি কার্যকর পদ্ধতি। একইভাবে, বায়োকেমিস্টরা প্রোটিন এবং অন্যান্য জটিল অণু শনাক্ত করতে এনএমআর ব্যবহার করে। শনাক্তকরণের পাশাপাশি, এনএমআর স্পেকট্রোস্কপি গঠন, গতিবিদ্যা, প্রতিক্রিয়া অবস্থা এবং অণুর রাসায়নিক পরিবেশ সম্পর্কে বিস্তারিত তথ্য সরবরাহ করে। এনএমআরগুলির সবচেয়ে সাধারণ প্রকার প্রোটন এবং কার্বন -13 এনএমআর স্পেকট্রোসকপি, তবে এটি নিউক্লিয়াস ধারণকারী স্পিনের যেকোনো ধরনের নমুনার ক্ষেত্রে প্রযোজ্য।

তথ্যসূত্র
---------
বাদ্যযন্ত্র**বাদ্যযন্ত্র** হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।

প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।

পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তি দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যসমূহ। যদিও আমেরিকান অঞ্চলগুলোতে বাদ্যসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।

বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরি পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো ***"Hornbostel-Sachs"*** , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।
**নিউ শেপার্ড** হল একটি উল্লম্ব-উড্ডয়ন, উল্লম্ব-অবতরণ (ভিটিভিএল), মনুষ্যবাহী উপ-কক্ষপথীয় উৎক্ষেপণ যান, যা ব্লু অরিজিন কর্তৃক উপ-কক্ষপথীয় মহাকাশ পর্যটনের বাণিজ্যিক ব্যবস্থা হিসাবে গড়ে উঠেছে। ব্লু অরিজিনের মালিকানায় ও নেতৃত্বে আছেন অ্যামাজন ডটকমের প্রতিষ্ঠাতা ও ব্যবসায়ী জেফ বেজোস এবং মহাকাশ প্রকৌশলী রব মায়ারসন। নাসার সিলভার স্নোপি অ্যাওয়ার্ড বিজয়ী রবার্ট স্মিথ হলেন এই সংস্থার প্রধান নির্বাহী কর্মকর্তা.।

নিউ শেপার্ড নামটি মহাকাশের প্রথম আমেরিকান নভোচারী অ্যালান শেপার্ডকে উল্লেখ করে, যিনি মূল নাসার মার্কারি সেভেন নভোচারীর মধ্যে একজন, নিউ শেপার্ডের পরিকল্পনার অনুরূপ একটি উপ-কক্ষপথীয় ট্রাজেক্টোরিয়ায় মহাকাশে আরোহণ করেন।

প্রোটোটাইপ ইঞ্জিন ও যানের উড়ানসমূহ ২০০৬ সালে শুরু হয়, যখন পূর্ণ-আকারের ইঞ্জিনের উদ্ভাবন ২০১০-এর দশকের গোড়ার দিকে শুরু হয় ও ২০১৫ সালের মধ্যে এটি সম্পূর্ণ হয়।  সম্পূর্ণ নিউ শেপার্ড যানের (প্রপালশন মডিউল এবং স্পেস ক্যাপসুল) পরীক্ষামূলক মনুষ্যবিহীন উড়ান ২০১৫ সালে শুরু হয়।

২০১৫ সালের ২৩ নভেম্বর, ১০০.৫ কিমি (৬২.৪ মাইল) উচ্চতায় (বাহ্যিক স্থান) পৌঁছানোর পরে, উপ-কক্ষপথীয় নিউ শেপার্ড বুস্টার সফলভাবে উল্লম্ব নরম অবতরণ করে, যা প্রথমবারের মতো একটি উপ-কক্ষপথীয় বুস্টার রকেটের সফল উল্লম্ব অবতরণের ঘটনা ছিল। ২০১৬ সালে একই যানের (এনএস -২) সাথে আরও চারটি পরীক্ষামূলক উড়ান এবং ২০১৭ সালে তৈরি করা নতুন এনএস-৩ যানের প্রথম পরীক্ষামূলক উড়ান সহ পরীক্ষামূলক কর্মসূচিটি ২০১৬ এবং ২০১৭ সালে অব্যাহত ছিল।

ব্লু অরিজিন তাদের প্রথম পরীক্ষামূলক মনুষ্যবাহী উড়ানটি ২০১২ সালে উৎক্ষেপণের পরিকল্পনা কর, তবে এটি এখন ২০২১ সালের জন্য পরিকল্পনা করা হয়েছে এবং এরপরে ঘোষণা করে যে বাণিজ্যিক উড়ানের জন্য ৭ টি টিকিট বিক্রি শুরু হবে।

তথ্যসূত্র
---------

1. ↑
2. ↑
3. ↑  Doug Mohney (৭ মে ২০১৫)। "Will Jeff Bezos Speed Past Virgin Galactic to Tourist Space?"। TechZone360।
4. ↑  Jonathan Amos (৩০ এপ্রিল ২০১৫)। "Jeff Bezos conducts New Shepard flight"। BBC।
5. ↑
6. ↑
7. ↑
8. ↑   Chris Bergin, NASASpaceflight.com, 28 November 2018
9. ↑
10. ↑

বহিঃসংযোগ
---------


উইকিমিডিয়া কমন্সে **নিউ শেপার্ড** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**মানুয়েল গার্সিয়া আলোনসো** (স্পেনীয় উচ্চারণ: [ˈmanu ɣaɾˈθi.a], স্পেনীয়: Manu García; জন্ম: ২ জানুয়ারি ১৯৯৮; **মানু গার্সিয়া** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন।

২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, গার্সিয়া এপর্যন্ত ১টি শিরোপা জয়লাভ করেছেন, যা তিনি ম্যানচেস্টার সিটির হয়ে জয়লাভ করেছেন।

প্রারম্ভিক জীবন
---------------

মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১২ ফেব্রুয়ারি ২০১৮।
2. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* মানুয়েল গার্সিয়া আলোনসো – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে মানুয়েল গার্সিয়া আলোনসো (ইংরেজি) উইকিউপাত্তে এটি সম্পাদনা করুন
* সকারবেসে মানুয়েল গার্সিয়া আলোনসো (ইংরেজি) উইকিউপাত্তে এটি সম্পাদনা করুন
* বিডিফুটবলে মানুয়েল গার্সিয়া আলোনসো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মানুয়েল গার্সিয়া আলোনসো (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মানুয়েল গার্সিয়া আলোনসো (ইংরেজি) উইকিউপাত্তে এটি সম্পাদনা করুন